OpenLLM-France/wikimedia huggingface dataset:
# Pedró del Pontarró

Pedró del Pontarró és un antic pedró i un paratge del terme municipal de l'Estany, a la comarca del Moianès. És una obra inclosa a l'Inventari del Patrimoni Arquitectònic de Catalunya. Està situat a prop i a migdia del Molí del Grau, a ponent de la Mina, a prop i a llevant de l'extrem nord-est del nucli urbà del poble de l'Estany, a llevant de la carretera C-59.

## Descripció

Padró de tres metres d'alçada sobre el qual s'hi ha construït una capelleta que té a dins un relleu representant el calvari amb Crist i les dues Maries, els dos lladres. Al fons s'albira la ciutat de Jerusalem. Una capa de cal que cobreix aquest monument fa perdre molt de la seva vàlua artística. L'origen d'aquest padró és també miraculós.

## Història

El 21 de març de l'any 1668, tornava de Barcelona en Guillem de Rocafort, i com fos de nit, va caure en barranc obert per a eixugar l'Estany. Ple d'espant, ens diu aquest senyor, en un pergamí signat per ell i que es conserva a la casa senyorial de Rocafort, vaig invocar la protecció de la Mare de Déu de l'Estany, prometent-li la celebració d'un Ofici i erigir un monument que perpetuï la memòria del greu perill de que ell m'havia deslliurat i del qual havia sortit sense el més petit dany.

## Referències

* 1 2 «Pedró del Pontarró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2017].
# Milford (Comtat de Decatur)

Milford és una població del Comtat de Decatur (Indiana) als Estats Units d'Amèrica. Segons el cens del 2000 tenia 121 habitants.

## Demografia

Segons el cens del 2000, Milford tenia 121 habitants, 48 habitatges, i 37 famílies. La densitat de població era de 519,1 habitants/km².
Dels 48 habitatges en un 29,2% hi vivien nens de menys de 18 anys, en un 60,4% hi vivien parelles casades, en un 8,3% dones solteres, i en un 22,9% no eren unitats familiars. En el 20,8% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,6% tenia menys de 18 anys, un 12,4% entre 18 i 24, un 24% entre 25 i 44, un 27,3% de 45 a 60 i un 10,7% 65 anys o més.
L'edat mediana era de 37 anys. Per cada 100 dones de 18 o més anys hi havia 95,7 homes.
La renda mediana per habitatge era de 30.781$ i la renda mediana per família de 31.406$. Els homes tenien una renda mediana de 31.250$ mentre que les dones 19.167$. La renda per capita de la població era de 12.506$. Entorn del 12,2% de les famílies i el 15,9% de la població estaven per davall del llindar de pobresa.

## Localitats properes

El diagrama següent representa les localitats en un radi de 20 km al voltant de Milford.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Milford». American Fact Finder. Oficina del Cens dels Estats Units, 12-01-2010.
# Klafsky (cràter)

Klafsky és un cràter d'impacte en el planeta Venus de 25,5 km de diàmetre. Porta el nom de Katherina Klafsky (1855-1896), cantant d'òpera hongaresa, i el seu nom va ser aprovat per la Unió Astronòmica Internacional el 1994.

## Referències

* ↑ «Klafsky». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Azízia

Azízia o El Azízia (àrab: العزيزية, al-ʿAzīziyya) és una ciutat i capital del districte d'Al Jfara al nord-oest de Líbia, a 55 quilòmetres al sud-oest de Trípoli. Abans del 2001 estava en el Districte Al Azízia i va ser la seva capital. Azízia és un gran centre comercial de l'altiplà de Jeffare al Sahel i està en una ruta comercial des de la costa fins a les muntanyes Nafusa i la regió de Fezzan, cap al sud. A partir de 2009, la població de la ciutat s'ha estimat en més de 300.000 habitants.
Durant molts anys l'Organització Meteorològica Internacional va reconèixer una temperatura màxima mundial de 57.8 °C (136.0 °F) assolits en aquesta població el 13 de setembre de 1922, però el 13 de setembre de 2012 va fer un comunicat en què invalidà aquella dada per tenir un error d'anotació. A partir d'aquell dia la temperatura màxima es considera els 56.7 °C (134 °F) assolits a Death Valley, Califòrnia, Estats Units el 10 de juliol de 1913.

## Referències

* ↑ "العزيزية" ("Al 'Aziziyah") World Gazetteer. Consulta: 06-09-2009
* ↑ «L'Organització Meteorològica invalida el rècord mundial de temperatura més elevada». El Periódico de Catalunya, 13-09-2012. [Consulta: 14 setembre 2012].

## Enllaços externs

* «Al `Aziziyah, Libya» - Falling Rain Genomics, Inc. (anglès)
# Jordi Sedano Delgado

Jordi Sedano Delgado (Alcoi, 1957) és un polític valencià. Llicenciat en sociologia, ha treballat com a administratiu en una entitat bancària. Proper ideològicament a la UCD, no entrà en política fins al 1999, mercè la seva amistat amb l'anterior alcalde, Miguel Ignacio Peralta Viñes. S'afilià al Partit Popular, i amb aquest partit fou escollit alcalde d'Alcoi a les eleccions municipals de 2003 i 2007. Cap de l'oposició 2011-2012. Deixà el Partit Popular el 10 de setembre de 2012.

## Referències

* ↑ El PP de Alcoy refuerza la figura de Jordi Sedano en su campaña electoral notícia a Las Provincias el 30 d'abril de 2011 (castellà)
* ↑ |24/06| Jordi Sedano assumeix l'ajuntament d'Alcoi després de la renúncia de Peralta notícia del 24 de juny de 2003 a Vilaweb
* ↑ Joan Laporta almuerza con Pérez y es recibido por Jordi Sedano notícia del 14 de novembre de 2007 a Información (castellà)
# PACS

PACS són les sigles en anglès de Picture Archiving and Communication System (sistema d'arxiu i transmissió d'imatges). Es tracta d'un sistema computacional que permet arxivar digitalment imatges mèdiques (medicina nuclear, tomografia computada, ecografia, mamografia...) i per a la transmissió d'aquestes a estacions de visualització dedicades a través d'una xarxa informàtica. Com la resta de la tecnologia sanitària està regulada a Europa per la directiva 93/42/EEC.

## Descripció

El PACS està completament integrat en el sistema d'informació de radiologia, abreujat com SIR o RIS per Radiology information system en anglès. El PACS recau principalment en el desenvolupament dels registres de pacients. Una carpeta conté els següents documents:.
* El propi arxiu del pacient;
* El registre de medicaments;
* L'expedient administratiu;
* L'índex PACS;

## Vegeu també

* DICOM
* Tecnologia sanitària
* Raigs X
* Tomografia axial computada (TAC)
* Telemedicina

## Referències

* ↑ Choplin R «Picture archiving and communication systems: an overview». Radiographics, 12, 1992, pàg. 127–129. DOI: 10.1148/radiographics.12.1.1734458.
* ↑ Oosterwijk, Herman. PACS Fundamentals. Aubrey: OTech Inc, 2004. ISBN 978-0-9718867-3-5
* ↑ HealthcareITnews: HHS cracks down: provider to pay $100,000 in HIPAA penalties over lost laptops. July 17, 2008, Diana Manos, Senior Editor

## Enllaços externs

* Teleradiology, PACS and DICOM Software List of free PACS and DICOM software available on the web
* PACS History Web Site
* USC IPILab Research Article on Backup
* What is picture archiving and communication system (PACS) Definition Arxivat 2018-08-13 a Wayback Machine.
# Miguel Ángel Pinto Jerez

Miguel Ángel Pinto Jerez (4 de juliol de 1983) és un futbolista xilè.

## Selecció de Xile

Va formar part de l'equip xilè a la Copa del Món de 2010. Destacà com a jugador de la U. de Chile.

## Referències

* ↑ Miguel Ángel Pinto Jerez a National-Football-Teams.com (anglès)
* ↑ El final de la era Pelusso: "Me voy agradecido de la 'U'"
# Latonia nigriventer

Latonia nigriventer és una espècie d'amfibi anur de la família Alytidae, en perill crític d'extinció, que viu al llac Huleh d'Israel i, possiblement també a Síria.

## Referències

* ↑ IUCN SSC Amphibian Specialist Group, 2012. Latonia nigriventer. The IUCN Red List of Threatened Species 2012: e.T6715A13339841. Downloaded on 23 October 2019.
* Steinitz, Heinz (1955): Occurrence of Discoglossus nigriventer in Israel. Bulletin of the Research Council of Israel B 5: 192-193.
* Tron, François (2005): The Eastern spadefoot Toad (Pelobates syriacus): A new amphibian species for Lebanon. The international expedition of herpetological research in South Lebanon, abril del 2005. Text complet en format PDF.
# Kladnoïta

La kladnoïta és un mineral de la classe dels compostos orgànics. Rep el seu nom de la localitat de Kladno, a la República Txeca, la seva localitat tipus.

## Característiques

La kladnoïta és una substància orgànica de fórmula química C₆H₄(CO)₂NH. Químicament és idèntic a la ftalimida. Cristal·litza en el sistema monoclínic.
Segons la classificació de Nickel-Strunz, la kladnoïta pertany a «10.CA - Miscel·lània de minerals orgànics» juntament amb els següents minerals: refikita, flagstaffita, hoelita, abelsonita, guanina, tinnunculita, urea i uricita.

## Formació i jaciments

Es forma com a resultat d'incendis en munts de carbó. Va ser descoberta l'any 1942 a la mina Kladno, a Libušin, Kladno (Bohèmia, República Txeca). També ha estat descrita a la mina de carbó Kateřina, a Radvanice (Regió de Hradec Králové, República Txeca), a Wełnowiec (Alta Silèsia, Polònia), i a Kopeisk (óblast de Txeliàbinsk, Rússia).

## Referències

* ↑ «Kladnoite» (en anglès). Mindat. [Consulta: 1r novembre 2016].
* ↑ «Kladnoite» (en anglès). Handbook of Mineralogy. Arxivat de l'original el 4 de març 2016. [Consulta: 1r novembre 2016].
# Eugene

Eugene és una població dels Estats Units a l'estat d'Oregon. Segons el cens del 2008 tenia 154.620 habitants.

## Demografia

Segons el cens del 2000, Eugene tenia 137.893 habitants, 58.110 habitatges, i 31.321 famílies. La densitat de població era de 1.313,9 habitants per km².
Dels 58.110 habitatges en un 25,8% hi vivien nens de menys de 18 anys, en un 40,6% hi vivien parelles casades, en un 9,7% dones solteres, i en un 46,1% no eren unitats familiars. En el 31,7% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,87.
Per edats la població es repartia de la següent manera: un 20,3% tenia menys de 18 anys, un 17,3% entre 18 i 24, un 28,5% entre 25 i 44, un 21,8% de 45 a 60 i un 12,1% 65 anys o més.
L'edat mediana era de 33 anys. Per cada 100 dones de 18 o més anys hi havia 94 homes.
La renda mediana per habitatge era de 35.850$ i la renda mediana per família de 48.527$. Els homes tenien una renda mediana de 35.549$ mentre que les dones 26.721$. La renda per capita de la població era de 21.315$. Aproximadament el 8,7% de les famílies i el 17,1% de la població estaven per davall del llindar de pobresa.

## Fills il·lustres

* Rachel Kushner (1968-) escriptora. Premi Médicis estranger de l'any 2018.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eugene». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Eugene». American Fact Finder. Oficina del Cens dels Estats Units, 12-01-2010.
# Josep Porqueras i Carreras

Josep Porqueras i Carreras (Lleida, 1858 - 1912) fou un lingüista, farmacèutic i professor de l'Institut de Segon Ensenyament de Lleida.
Es llicencià en farmàcia, el 1884, per la Universitat de Barcelona i el 1889 assolia la llicenciatura de filosofia i lletres a la mateixa universitat. Guanya, per oposició, la càtedra de llengua francesa a l'Institut de la seva ciutat, tasca que exercí fins a la seva mort. És autor d'una Gramàtica francesa que conegué dues edicions. També d'un Programa de Lengua Francesa, publicat el 1891.

## Obra

* Gramática francesa teórico-práctica. Lleida: Josep Sol, 1891.

## Referències

* ↑ Enciclopedia Universal Ilustrada Hispano-Americana. Espasa-Calpe.
# Roca del Pubill

La Roca del Pubill és una roca de 1.123,9 metres del terme actual de Conca de Dalt, pertanyent a l'antic municipi de Claverol, dins de l'antic enclavament dels Masos de Baiarri.
És al nord del lloc on hi havia els Masos de Baiarri. La Pista nova de Baiarri hi fa tota la volta, per tal de guanyar alçada i accedir al nivell on es troben els Masos de Baiarri.
# Melizzano

Melizzano és un municipi situat al territori de la província de Benevent, a la regió de Campània, (Itàlia).
Melizzano limita amb els municipis d'Amorosi, Castel Campagnano, Dugenta, Frasso Telesino, Solopaca i Telese Terme.

## Galeria

* Localització de Melizzano a la província de Benevent.
# Latridopsis ciliaris

Latridopsis ciliaris és una espècie de peix pertanyent a la família dels làtrids.
Pot arribar a fer 80 cm de llargària màxima (normalment, en fa 63). És un peix marí, demersal i de clima temperat (27°S-43°S).
Es troba al Pacífic sud-occidental: Nova Zelanda i el sud d'Austràlia. És inofensiu per als humans i la seua esperança de vida és de 33 anys.

## Referències

* ↑ Catalogue of Life (anglès)
* ↑ The Taxonomicon (anglès)
* ↑ Gill T. N., 1862. Synopsis of the family of cirrhitoids. Proc. Acad. Nat. Sci. Phila. v. 14 (núms. 3-4). 102-124.
* 1 2 3 4 FishBase (anglès)
* ↑ Francis, M.P., 1981. Age and growth of moki, Latridopsis ciliaris (Teleostei: Latridae). N.Z. J. Mar. Freshwat. Res. 15(1):47-49.
* ↑ Armitage, R.O., D.A. Payne, G.J. Lockley, H.M. Currie, R.L. Colban, B.G. Lamb i L.J. Paul (eds.), 1994. Guide book to New Zealand commercial fish species. Edició revisada. New Zealand Fishing Industry Board, Wellington, Nova Zelanda, 216 p.
# Khusraw Bagh

Khusro Bagh (hindi: ख़ुसरो बाग़, urdú: خسرو باغ) és un gran jardí amb murs de tancament, prop de l'estació d'Allahabad (Allahabad Junction Station), en els quals hi ha les tombes de Khusraw Sultan (mort el 1622), la seva mare Shah Begum (+ 1604) que fou la primera esposa de Jahangir (era una princesa rajput), i la princesa Sultan Nithar Begam (+ vers 1624), filla de Jahangir ii germana de Khusraw Sultan.
Els tres mausoleus de rajola són exemples exquisits de l'arquitectura mogol. El disseny de l'entrada principal i la tomba de Shah Begum s'atribueixin a Aqa Reza, el principal artista de la cort de Jahangir. La tomba de Nithar Begam fou construïda segons les seves instruccions després del 1624, però no conté les despulles.

## Referències

* Khusru Bagh
# Evode (gravador)

Evode (en llatí Evodus, en grec Εὔοδος) va ser un gravador de pedres precioses i joies en temps de l'emperador Titus (80). Es coneix una joia que representa el cap de la filla de Titus, Júlia Flàvia, que porta el seu nom, i es conserva a Florència.

## Referències

* ↑ [https://quod.lib.umich.edu/m/moa/acl3129.0002.001/106?rgn=full+text;view=image;q1=EvodusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 96. ]
# Roca del Purpirol

Roca del Purpirol és un antic castell de Tavèrnoles (Osona) declarat Bé Cultural d'Interès Nacional.

## Descripció

Restes d'encaixos de murs en una penya sobre el mas Pujol. El conjunt el formen dos blocs de pedra local, situats en paral·lel i separats per uns 2-3 metres l'una de l'altre. Aquestes roques tindrien una alçada d'uns 3 m a la part més baixa i uns 6 a la part més alta. L'accés al cim és difícil, si bé que sembla haver-hi uns petits graons molt erosionats a la part alta del bloc de l'oest. La part superior d'aquest bloc és pràcticament pla deixant unes parets verticals a cada costat. A la zona central es poden observar alguns forats de pal de diverses mides i formes. A la zona est d'aquesta bloc, s'aprecien un seguit d'encaixos quadrangulars que tindrien la seva correspondència amb el bloc situat més a l'est. Aquests encaixos haurien servit per a sostentar alguna estructura de fusta tipus torre de guaita i control.

## Història

Restes d'una fortalesa. Documentada el 1098.

## Referències

* 1 2 «Roca del Purpirol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Peredmistne

Peredmistne (en ucraïnès: Передмістне, en rus: Предмостное, Predmóstnoie) és un poble de la República Autònoma de Crimea, a Ucraïna, que el 2014 tenia 378 habitants. Pertany al districte rural de Djankoi. Fins al 1948 la vila es deia Tiup-Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Melià

«Melià» té aquests significats:
* Sol Melià, empresa hotelera mallorquina fundada a Palma el 1956 per Gabriel Escarrer Julià
* Biografies:
** Bartomeu Melià i Lliteres (Porreres, 1932)
** Casimir Melià Tena (Albocàsser, 1902 - Castelló de la Plana, 1991), enginyer industrial i escriptor valencià
** Felip Melià Bernabeu (València, 1898-?), comediògraf valencià
** Jaume Bort i Melià (Les Coves de Vinromà, Castelló - Madrid, 1754), arquitecte i escultor barroc
** Joan Melià i Garí (Porreres, Mallorca, 1954), filòleg i professor de la Universitat de les Illes Balears, especialitzat en sociolingüística
** Josep Melià Pericàs (Artà, 1939 - Alcúdia, 2000), advocat, polític i escriptor mallorquí
** Josep Melià Ques (Madrid, 1972), polític, advocat, professor de dret i articulista mallorquí
** Salvador Melià Magriñan (La Vall d'Uixó, 1977), ciclista en pista valencià
# La bèstia del regne

La bèstia del regne (títol original: Jabberwocky) és una pel·lícula britànica de Terry Gilliam inspirada en el poema Jabberwocky de Lewis Carroll, estrenada el 1977. Ha estat doblada al català. Primer llargmetratge de Terry Gilliam sol, Jabberwocky va ser tanmateix presentat a la seva estrena sota el nom de Monty Python's Jabberwocky. Després, els productors van veure com es prohibia la utilització del nom dels Monty Python. Terry Gilliam utilitza ja aquí nombrosos elements que es trobarà més tard en altres obres seves, tant en el fons com en la forma. El costat miserable i obscur del Regne no té res a envejar a Brazil, per exemple. Per tant, l'humor és molt impregnat de l'esprit dels Monty Python, i la meitat de la tropa té un paper (més o menys) important en la pel·lícula.

## Argument

El Jabberwock, bèstia immonda, fa estralls en el regne de Bruno el Contestable. Aquest promet la mà de la seva filla a qui aconseguirà matar el monstre. La pel·lícula és l'adaptació d'un dels poemes de Lewis Carroll preferits del director.

## Repartiment

* Michael Palin (Dennis Cooper)
* Harry H. Corbett (Chaperon, Ethel)
* John Le Mesurier (Passelewe)
* Warren Mitchell (Mr Fishfinger)
* Max Wall (Rei Bruno)
* Rodney Bewes (un encaputxat)
* John Bird (Primer herald)
* Bernard Bresslaw (Hostaler)
* Antony Carrick (Tercer mercader)
* Peter Cellier (Primer mercader)
* Deborah Fallender (Princesa)
* Derek Francis (Bisbe)
* Terry Gilliam (Home a la roca)
* Neil Innes (Segon herald)
* Terry Jones (Caçador furtiu)
* Bryan Pringle (Guàrdia de la segona porta)
* Frank Williams (Segon mercader)
* Glenn Williams (Segon guàrdia a la porta)
* Simon Williams (Princep)
* Annette Badland (Griselda Fishfinger)
* Kenneth Colley (Primer fanàtic)
* Brenda Cowling (Mrs Fishfinger)
* Graham Crowden (Cap dels fanàtics)
* Paul Curran (Mr Cooper Senior)
* Alexandra Dane (Betsy)
* Jerold Wells (Wat Dabney)
* Roy Evans (Ratman)
* Gorden Kaye (Germana Jessica)
* Sheridan Earl Russel (Kevin Fishfinger)
* Hilary Sesta (Scrubber)
* George Silver (Cap des bandits)
* Terry English (Bandit)

## Referències

* ↑ esadir.cat. La bèstia del regne. esadir.cat.
* ↑ «Jabberwocky». The New York Times.
Alícia de Lewis Carroll :
Alícia en terra de meravelles
A través de l'espill :
Univers :
Adaptacions :
Category :
# Klàvdia Plótnikova

Klàvdia Zakhàrovna Plótnikova-Andjigàtova (rus Кла́вдия Заха́ровна Пло́тникова-Анджига́това; ca. 1893-1989) fou l'última parlant viva de la llengua kamassiana (i, com a tal, de qualsevol de les llengües samoiedes del Saian). El seu pare era un marxant rus anomenat Zàkhar Perov i la seva mare era una kamassiana anomenada Afanàssia Andjigàtova ndzhighatova. Plótnikova-Andjigàtova i els seus pares estan en el mapa gràfic que el lingüista finlandès Kai Donner havia fet el 1914 de les famílies kamassianes fora d'Abalàkovo, al krai de Krasnoiarsk.
Plótnikova-Andjigàtova no va tenir l'oportunitat de parlar kamassià després de 1950, perquè ja no tenia amics que podien parlar-li'n. Tot i això, les seves habilitats en kamassià eren bastant bones i va ser de gran ajuda per als filòlegs durant la resta de la seva vida. El 1963 es va reunir amb els lingüistes expedició d'Aleksandr Matvéiev i el 1970 va assistir al Congrés Internacional de Filologia Ugrofinesa a Tallin, on va cantar cançons religioses en kamassià.
Plotnikova-Andzhighatova parlava amb fluïdesa el rus, que havia après a la primera infància. Amb la decadència de la seva llengua materna, el rus es va convertir en el seu únic llenguatge. Això va afectar les seves habilitats en kamassià, especialment la pronunciació, vocabulari i estructures d'oracions. La influència russa es va mostrar especialment en l'estructura de les oracions i en un debilitament del vocabulari: moltes formes morfològiques i estructures sintàctiques van caure en desús.

## Bibliografia

* Ago Künnap: System und Ursprung der kamassischen Flexionssuffixe I – Numeruszeichen und Nominalflexion. Suomalais-Ugrilaisen Seuran toimituksia 147. Suomalais-Ugrilainen Seura, Hèlsinki, 1971.

## Referències

* ↑ (rus) Матвеев А. К. Новые данные о камасинском языке и камасинской топонимике.// Вопросы топономастики. Вып. 2. Свердловск, 1965.
* ↑ D. Abondolo (1998). The Uralic Languages. Routledge; 1 edition. ISBN 0-415-08198-X. ISBN 978-0-415-08198-6

## Vegeu també

* Llista dels darrers parlants coneguts de llengües
# Evodi

Evodi, en llatí Evodius, fou bisbe d'Uzalis al segle iv. Va néixer a Tagaste, la mateixa ciutat que Agustí d'Hipona amb qui va mantenir una llarga amistat durant la seva vida.
Després d'haver exercit la professió d'agens in rebus, una mena d'enviat executiu dels emperadors, cap a l'any 396 o 397 fou nomenat bisbe d'Uzalis, ciutat propera a Útica, on la tradició diu que va fer miracles amb l'ajut de les relíquies d'Esteve màrtir, relíquies que havia aconseguit de Pau Orosi que les havia portat de Palestina el 416. Va participar en les lluites teològiques contra donatistes i pelagians.
El 427 va escriure una carta als monjos d'Adrumetum sobre la qüestió d'aquestes heretgies. Més tard desapareix de la història i no es coneix la data de la seva mort.
Les seves obres conegudes són:
* Quatre cartes a Sant Agustí
* Una carta escrita junt amb altres quatre bisbes al Papa Innocenci I.
* Fragments d'una carta als monjos d'Adrumetum
* Un tractat sobre miracles (que no es conserva) que li adjudica Sigibert de Gembloux.
* De fide seu De unitate Trinitatis contra Manichaeos, que alguns, com ara Erasme, consideren obra d'Agustí i altres d'Evodi.

## Referències

* ↑ Evodius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 96